鄭準

鄭準（），字正衡，號衡菴，直隸蘇州府吳縣西山甪里人，民籍，明朝政治人物。

 生平 
嘉靖四十三年（1564年）甲子科應天鄉試第十七名舉人，隆慶二年（1568年）中式戊辰科會試第八十九名，三甲第二百六十一名進士。授浙江東陽縣知縣，萬曆元年（1573年）十二月選授南京山東道監察御史，二年（1574年）十一月上言京察屆期，吏部尚書張瀚宜矢公慎，並言其不公不慎數事。三年（1575年）二月出為廣東按察司僉事，不久去世《苏州府志》：郑准字衡菴，洞庭西山人。隆庆戊辰进士，由浙江东阳知县行取为南京山东道监察御史，神宗初政，准首上乘时进德、清源塞流之疏，请倣汉侍中之制，或如唐宏文寓直之规，选用纯雅文学之士，参掌服御，备顾问，消伏阴之端倪。吏部尚书张瀚铨选不公，准疏劾之，略曰：瀚荷圣明，擢之疏逖之中，畀以重大之任，瀚之图报当何如？臣迹其前后举措，不知其心公否也。即公矣，不知其虑事慎否也。久（闕三字）而新进两月主事遽以改道。林云同七十悬车，今垂八十矣，吏部推为南京刑部尚书，人皆讶之，后知云同尝督学浙中，而瀚其门生也。柴祥以亲老终养，今其亲尚在也，吏部改为北道御史，人又讶之，既乃知为瀚之乡故也。沈淮，瀚之姻戚也，家居累年，一旦起之，转为参议，人言藉藉，或谓广援心腹，布列中外；或谓纵容家人，出入无忌。臣恐流言失实，未敢上闻。或者瀚恃皇上知遇，不复顾嫌所致耳。疏入，人或危之，准曰：今日得尽言，明日不测，已無负今日矣。后以忤江陵乞养归，未几卒。国朝康熙中入祀东阳名宦祠。。

 家族 
曾祖鄭鑑；祖父鄭玠；父鄭相，母王氏。慈侍下。弟鄭平、鄭覃。

参考文献

Z
Category:吳中人
Category:明朝東陽縣知縣
Category:明朝南京監察御史
Category:明朝廣東按察司僉事